Täna räägime sellest, kuidas mitte alla anda.
Meie hingele kogub palju raskusi.
Sündmusi ja üleelamisi, mis tahavad meid murda.
Satume orgudesse ja kõrbetesse, mis pigistavad meist viimasegi välja.
Sellise koorma all tahaks kõik jätta.
Öelda, et ma ei suuda enam.
Tahaks alla anda.
Aga täna räägime, kuidas mitte alla anda
ja mis aitab meil võitjateks jääda.
Mis või kes aitab meil kõrbest läbi tulla.
Aitab meie raskustes ja probleemides.
Miks me nendesse langeme?
See on suur küsimus.
Täna vaatame neid võtmeid, mis aitavad meil uksi avada,
et väljuda olukorrast.
Et väljuda võitjana ja mitte alla anda.
Aidaku meid Jumal!
Kui räägime sellest, et mitte alla anda,
võime rääkida sellest,
et inimene on valmis oma positsiooni käest andma.
Ta jätab vastupanu, tunnistab end võidetuks,
astub millegi või kellegi ees tagasi,
annab midagi ära,
annab kellelegi või millelegi alla.
Kiusatus alla anda on suurim, kui oleme võidu lävel.
Teiste sõnadega -
finišijoone ees oleme valmis kõik jätma,
öeldes, et ei suuda enam.
Aga meil on midagi - meil on suured tõotused.
Meil on Jumal!
Kui Jeesus elab sinu südames, võid oma kõrbest võitjana välja tulla.
Tema on meie jõu allikas,
sealt saame ammutada oma eluks kõike vajalikku.
Igaüks meist võib tutvuda Jumalaga, kui oma isikliku päästjaga.
Lasta Jeesus Kristus oma südamesse.
Toetuda Tema sõnale ja jätkata oma võidujooksu
ning teekonda.
Tema tugevdab sinu lihaseid, sinu nõrgenenud põlvi
ja annab teise hingamise.
Jumal saab seda teha.
Ta on valmis seda tegema.
Matteuse evangeelimist loeme lugu,
kus Jeesus oli kõrbes Saatana kiusata.
Piiblis öeldakse, et Ta ei söönud 40 päeva.
Ta ei joonud 40 päeva ja lõpuks tuli Talle nälg kätte.
Ta oli jõudnud sellisesse punkti,
kus Tema ees ei olnud enam elu, vaid pigem surma küsimus.
Just siis tuli Saatan ja asus Teda kiusama.
Samuti peame märkama, et kõrbesse tõi Teda Püha Vaim,
Issand Jumal ise.
Kui oleme raskustes või läbime raskusi,
näeme, et just siis tuleb Jumal meile appi.
See on nagu eksam enne suure teenimise algust.
Või nagu laevad päästetakse enne suurele merereisile minekut köitest
ja nad pääsevad merele.
Igaüks meist võib minna oma merereisile,
et täita Jumala käsku,
kuid enne seda peab läbima katsed.
Võib-olla ka kiusatuse.
Kuidas me siis võidame?
Kuidas mitte alla anda?
Matteuse 4 ptk'st loeme järgmist:
"Siis viis Vaim Jeesuse kõrbesse kuradi kiusata
ja kui ta oli 40 päeva ja 40 ööd paastunud,
siis tuli talle viimaks nälg kätte.
Ja kiusaja tuli tema juurde ja ütles talle:
"Kui oled Jumala Poeg,
siis ütle, et need kivid saaksid leibadeks!"
"Aga Jeesus vastas: "Kirjutatud on: Inimene ei ela üksnes leivast,
vaid igast sõnast, mis lähtub Jumala suust."
Siis võttis kurat tema, pani seisma pühakoja harjale
ning ütles talle:
"Kui sa oed Jumala Poeg, siis kukuta ennast alla,
sest kirjutatud on:
"Sinu pärast käsib ta oma ingleid ja nemad kannavad sind kätel,
et sa oma jalga vastu kivi ei tõukaks."
"Jeesus lausus talle: "Samuti on kirjutatud:
Sina ei tohi kiusata Issandat oma Jumalat."
Taas võttis kurat tema kaasa ühe määratu mäe tippu,
näitas talle kõiki maailma kuningriike ja nende hiilgust ning ütles talle:
"Selle kõik ma annan sinule,
kui sa maha langed ja mind kummardad."
"Siis ütles Jeesus talle:
"Mine minema, saatan, sest kirjutatud on:
"Kummarda Issandat, oma Jumalat ja teeni ainult teda!"
Siis jättis kurat Jeesuse rahule.
Ja ingleid tuli tema juurde ja need teenisid teda."
Ja 17. salm sealt samast ptk'st:
"Sellest ajast peale hakkas Jeesus kuulutama:
"Parandage meelt, sest taevariik on lähedal!""
Taevariik on meile väga lähedal.
Selleks, et sinna saada, peaksime ukse avama.
Ukse avajaks on meie meeleparandus.
Jeesus ei öelnud asjata:
"Parandage meelt, et taevariik teile lähemale tuleks!"
Peame meelt parandama ja ennast patuseks tunnistama.
Lubama Jeesusel oma südamesse siseneda.
Sa võid seda teha lihtsa palve läbi.
Võid Teda kutsuda ja paluda, et Ta tuleks su ellu nagu Issand -
Isandate Issand ja Kuningate Kuningas.
Sinu elu hakkab muutuma.
Hakkab muutuma, kuna Jumalal on jõud, et seda muuta.
Jumala tõotustest on küllalt,
et läbiksid oma katsumuse ja oma kõrbe.
Ära anna kunagi alla!
Jumal ütleb meile täna: "Võib-olla sa oled raskustes.
Võib- olla on su elus midagi juhtunud.
Sulle tundub, et oled üksi jäänud.
Kõik on sind unustanud,
keegi ei helista ja keegi ei anna endast teada."
Kui oled üksi jäänud,
hakkavad tunded mõnikord kõvemini rääkima, kui asjaolud;
kui see sõna, mis sulle on tõotatud.
Niisiis, kallid sõbrad -
selleks, et läbida oma kõrbed ja katsumused,
on meil vaja Jumala tõotusi.
Tõotusi sinu elu kohta.
Peame teadma, et Jumal ei jäta sind kunagi.
Jumal ütles:
"Ma ei hülga sind ja ei jäta sind maha!"
Veel üks tähtsatest võtmetest, et avada seda ust,
on mõte sellest, et Püha Vaim on meie tõeline õpetaja.
Johannese 14:16
Jeesus ütles: "Ja ma palun Isa
ja ta annab teile teise Lohutaja, et tema oleks teiega igavesti."
Johannese 16:13 ütleb järgmist:
"Aga kui tema, Tõe Vaim, tuleb, juhib ta teid kogu tõesse,
sest tema ei räägi iseenesest, vaid ta räägib, mida kuuleb
ja ta kuulutab teile tulevasi asju."
Kas sa tahaksid oma tulevikku teada?
Tänasel päeval kulutavad inimesed tohutuid summasid,
et oma tulevikku teada saada.
Sul ei ole vaja seda teha.
Sa võid sõbraks saada Jumalaga, Püha Vaimuga.
Võid alanduda Tema võimsa käe alla ja Jumal tõstab sind kõrgele.
Püha Vaimu kohta on kirjutatud,
et Ta on valmis avaldama ja andma teada su tulevikku.
Kas see pole imeline?
Me ju tahame teada saada, mida tulevik toob?
Jumal on valmis seda tegema, kui sina täidad tema tahtmist.
Apostlite teod 1:8 ütleb:
"Vaid te saate väe Pühalt Vaimult, kes tuleb teie üle
ja te peate olema minu tunnistajad, Jeruusalemmas
ja kogu Juuda -ja Samaariamaal ning ilmamaa äärteni."
Kui Püha Vaim tuleb su üle, saad sa väe, et olla keegi.
Antud juhul öeldakse, et saad väe olemaks Jeesuse Kristuse tunnistaja.
Et kompromissitult, julgelt ja kahtlusteta
kuulutada Jumala Kuningriigi evangeeliumi .
Kuulutada rõõmusõnumit, et Jeesus on Issand ja Päästja.
Ta on valmis tervendama sinu hinge.
Ta võttis sinu haigused ja vaevad
ja kandis oma ihus kõik su needused Kolgata ristile.
Ta suri ja tõusis üles kolmandal päeval.
See ongi rõõmusõnum.
Jumal annab oma Püha Vaimu läbi jõu,
et võiksid sellest oma lähedastele rääkida.
See on nagu alata Jeruusalemmast,
seejärel Juudamaast ja siis liikuda maailma äärteni.
Võib-olla keegi mõtleb,
et minu Jeruusalemm on kaugel idas olev linn,
mida külastada.
Tegelikult võib su Jeruusalemm olla hoopis su pere.
Juudamaa võib olla sinu sugulased,
Samaaria sinu tuttavad.
Maailma äär -
need võivad olla inimesed, keda Jumal toob su ellu.
Seepärast ära kiirusta Jeruusalemma sõitmisega.
Alusta väikesest - oma lähedastest ja sugulastest.
Kui evangeelium on sinuni jõudnud,
kui rõõmusõnum on puudutanud sinu südant,
siis kuidas mitte jagada seda rõõmu?
Kuidas siis mitte rääkida sellest neile,
kes on sinu ümber?
Kuidas mitte rääkida?
See on lihtsalt võimatu!
Sa lihtsalt tahad seda jagada ja Jumal teeb seda läbi sinu.
Niisiis, kus on võti?
Võti on Pühas Vaimus.
Kuidas läbida kõrbe?
Kuidas ületada raskusi?
Sa vajad jõudu,
sest oled oma kõrbes võib-olla nõrkenud,
oma orus nõrgaks jäänud.
Võib-olla lootsid vaid endale ja oma jõule,
oma kätele, oma mõistusele, oma mõtetele.
Võid loota Pühale Vaimule.
Temast on kirjutatud, et Ta on õpetaja.
Ta on valmis sind õpetama.
Valmis avama sulle tulevikku,
kui võtame vastu ja otsime Püha Vaimuga ristimist.
Kallid sõbrad,
mitte kunagi ei tohi alla anda!
Jagan teiega seda võtit.
Sa vajad Püha Vaimu,
otsi Püha Vaimuga ristimist.
Võid lihtsas palves avada Jumalale oma südame
ja öelda: "Issand risti mind Püha Vaimuga.
Langegu Sinu vägi minu peale.
Lase mul saada Sinu tunnistajaks Jeruusalemmas,
Juudamaal, Samaarias
ja kuni maailma äärteni.
Las ma kuulutada head sõnumit, et Sa surid ja tõusid surnuist,
et Sina oled ainuke tee;
et Sina oled elu, mis muudab nii minu, kui teiste elu.
Sina oled tõde, mis teeb vabaks."
Järgmine võti võiduks on paast.
Paast, nii imelik, kui see ka ei ole, on toidust äraütlemine.
Paaste on erinevaid.
On täielik, osaline ja nn erilised paastud.
Võid täielikult loobuda toidust ja veest nii mitmeks päevaks,
kui Jumal sulle avaldanud on.
See on suur jõud.
Paastumisest rääkis ka Jeesus ise.
Me lugesime just kirjakohta, kus öeldakse,
et enne, kui Jeesus oma teenimisse astus,
paastus Ta 40 päeva.
Ta katsuti selles paastus läbi ja Ta väljus võitjana.
Autasuks teenisid Teda inglid.
Ka sina võid paastuda, kui sul on mingi vajadus.
Võid paastuda ja Jumal vastab sulle.
Jumal tuleb sulle vastu.
Üks võtmetest või relvadest, millega Jumal tahab sind relvastada,
on paast.
Saa tugevdatud!
Võta vastu tugevdus ja julgustus.
Võid paastuda oma lähedaste ja sugulaste eest palumiseks.
Probleemi pärast, mis tundub lahendamatu.
Paast on kui relv ja kui jõud.
See on võimalus kuuletuda Jumalale, võimalus otsida Tema palet.
Jumal vastab sulle.
Ütleb, mida peaksid ühes või teises olukorras tegema.
Matteuse 6:16-17 ütleb:
"Kui te aga paastute,
siis ärge olge kurvanäolised nagu silmakirjatsejad,
nemad teevad oma palge näotuks, et näidata inimestele oma paastumist.
Tõesti, ma ütlen teile, neil on oma palk käes!
Aga sina, kui sa oled paastumas, siis võia oma pea ja pese oma nägu,
et su paastumine ei oleks näha inimestele,
vaid su Isale, kes on varjatud
ja sinu Isa, kes näeb varjatutki, tasub sulle!"
Kui paastume, ei tule me sellega inimeste ette.
Sellepärast annabki Jeesus meile juhiseid.
Ta ütleb: "Ära tee vaevatud nägu, et igaüks, kes sind näeb, ütleks:
"Oo, sa paastud, vend-õde!"
Ta ütleb: "Õlita oma pea ja pese oma nägu,
sest sa paastud Jumala ees."
See on suur rõõm paastuda Jumala ees
ja hoiduda toidust.
Jumal näeb sinu saladusi,
kui sa ka kellelegi pole öelnud, mille või kelle pärast paastud.
Jumal ütleb, et Ta vastab avalikult sellele, mis salajas.
Paast on üks vastustest,
üks võimalus lõpuni minna
ja avada uks ning mitte alla anda.
Sellepärast, kallis sõber, ole relvastatud.
Samuti tahaksin rääkida palvest, kõnelusest Jumalaga.
Ka see on üks relvadest või võtmetest, et avada uksi.
Sa oled võib-olla raskustes ja ei tea,
kuidas seda või teist olukorda lahendada.
Hakka palvetama!
Pööra oma pilk Jumalale.
Jumal kuuleb palveid ja vastab neile;
Ta räägib inimesega.
Räägib läbi Pühakirja, kuid võib vastata ka palves olles.
Me arvame mõnikord, et peame palvetades õigesti rääkima.
See on veidi ekslik.
Meile tundub, et kui räägime Jumala kõrvadele õigeid sõnu,
et siis Ta alles kuuleb.
"Leian pühade inimeste palved,
et siis neid palveid Jumal kindlasti kuuleb."
Kuid kas see ikka on nii?
Jumal soovib sinu enda laulu, sinu südant ja isiklikku suhet.
Ei midagi võltsi.
Ta ei taha, et paberilt maha loeksid!
Kui suudad öelda vaid kolm sõna, siis ütle need.
Jumal soovib, et oleksime Temaga avatud.
Nendele Ta ka vastab avatult.
Suudad öelda vaid 6 sõna,
siis olgu need puhtast südamest ja sinu omad.
Pange tähele - meil on 2 kõrva ja ainult 1suu.
Proportsioon on 2:1.
Peaksime 2×rohkem kuulama, kui rääkima.
Kallis sõber, tahan juhtida su tähelepanu sellele,
et palves on väga tähtis kuulata Jumalat.
Tihti teeme just vastupidi -
räägime ja räägime nagu ühe otsa telegramm.
Või nagu räägiksime telefoniga.
Kindlasti on ka teil ette tulnud, et keegi helistab ja räägib ja räägib.
Tahad justkui midagi vastata, kui ta ütleb:
"Vabandust, pean nüüd jooksma!" ja viskab toru hargile.
Muidugi pole see mingi suhtlemine,
kuigi inimene võib öelda, et küll sinuga oli hea vestelda.
Sõbrad, kui avame oma soovid Jumala ees,
peaksime allutama oma kõrvad ja südame,
et kuulda, mida Jumal tahab meile öelda.
Muidugi ei suuda me Jumalale oma palvetega muljet avaldada.
Aga võime avaldada Talle muljet sellega,
et kuuldes seda, mida Ta meile ütleb,
viime täide selle, mille Ta on meile avanud.
Avaldame Jumalale muljet ja saame oodatud tulemuse,
kui kuulame Jumalat
ja täidame seda, mida Ta meile ütles, näidates üles kuulekust.
Järgmine võti, et mitte oma jooksul alla anda
ja ikka finiši jooneni jõuda, on kuulekus.
Me näeme juba Vanast Testamendist alates,
kuidas Jumal räägib läbi oma prohvetite,
öeldes, et tahab kuulekust rohkem, kui ohvreid.
Muidugi oleks meil teinekord lihtsam ennast nö välja osta.
Öelda Jumalale, kui palju oleme teinud või ohverdanud.
Aga Jumal ütleb: "Tahan, et oleksid kuulekas."
Kuulekas ka väheses,
et Jumal saaks sind viia edasi suuremate asjadeni.
Võib-olla pead kellegagi ära leppima.
Võib-olla paneb Jumal su südamele,
et helistaksid kellelegi ja vabandaksid tema ees.
Teeksid mingi heateo.
Kõike seda teeb Jumal.
Jumal igatseb meie kuulekust.
Nii et relvadest, mille Jumal annab me kätesse,
on üks neist kuulekus.
Kallis televaataja, tahan sind õnnistada!
Kui oled kuulekas Jumalale, näed ka võitu.
Võib-olla see ei ole sinu jaoks märkimisväärne.
Mis on selles nii erilist, kui naeratan kellelegi või tervitan?
Teen väikese heateo?
Kuid kui oled Jumalale kuulekas, saavutad võidu.
Lubage ma jagan teiega ühe tunnistuse.
Minu vanaemal oli 42 aastat suitsetamise staaži.
Ta ütles, et kui ta ära sureb,
paneksime talle kirstu kaasa paki "Belomor-Kanal"i.
Ta suitsetas selliseid väga tugevaid paberosse, mitte sigarette,
mille nimi oli "Belomor-Kanal".
Talle oli peaaegu võimatu Jumalast rääkida.
Kui ma 1992. aastal usklikuks sain, oli tema minu Jeruusalemm;
minu Juudamaa, keda võita.
Ma ütlesin: "Vanaema, kas sa tead, et Jumal on olemas?"
Rääkisin, kuidas Jeesus minu elu muutis
ja kuidas ma Temaga kohtusin.
Minu elus algasid suured muutused.
Pühakiri hakkas mu ees avanema ja palju muud.
Ta ütles mulle, et teab seda kõike.
Et tema jaoks pole selles midagi uut.
Tal on oma Jumal ja näitas mulle ikoone nurgas,
ise seejuures suitsetades.
Mida ma ka poleks teinud või rääkinud,
milliseid näiteid ma ka poleks toonud.
Tahtsin Talle näidata kohti Piiblist,
kuid tema ütles selle kõige peale vaid,
et on seda kõike näinud,
et see ei huvita teda ja tal on oma jumal.
Teate, ma olin pettumuse äärel ja täiega valmis alla andma.
Ma ei teadnud, mida veel teha.
Mõnikord tuleb meil kristlastel selline hea mõte, et:
"Küsin õige Jumalalt!"
Selline lihtne mõte, nii et otsustame küsida Jumalalt.
Pöördusin lihtsas palves Jumala poole:
"Jumal, aita mind!
Mida ma võiksin teha, et mu vanaema hakkaks uskuma?"
Mulle tuli südamesse lugeda iga kord, kui tema juurde läksin,
Johannese evangeeliumist üks peatükk.
Seal on ainult 21 peatükki.
Pika tunnistuse lühendamiseks ütlen,
et mu vanaema võttis Jeesuse Kristuse vastu,
kui oma päästja,
kui lugesime 18.peatükki.
Ta sa täieliku vabaduse alkoholist ja suitsudest.
Tänu Issandale!
Miks nii juhtus?
Usun, et vastus sellele küsimusele seisneb kuulekuses.
Kuidas mitte alla anda, kuidas jätkata võidujooksu.
Mida peaks tegema, kui seisad palves Jumala ees
ja ootad, et Ta teeks midagi?
Võib-olla see on midagi väikest; sinu silmis midagi tähtsusetut.
Mulle ütles Ta, et iga kord, kui lähen vanaema juurde,
loeksin peatüki evangeeliumist.
Mulle ei tundunud see raske.
Ma ütlesin: "Jah, ma teen seda!"
Kui läksin, küsisin vanaemalt, ega ta vastu pole,
kui talle Piiblist ühe peatüki loen?
Ta oli nõus.
Ma hakkasin talle ette lugema, samal ajal, kui tema suitsetas.
Ma ütlesin: "Siin on midagi paigast ära.
Teeme nii, et kui ma loen, siis sa ei suitseta."
Samas lõikas mulle kõrvu,
et ta ropendas oma emotsioone väljendades.
Järgmisel korral ütlesin:
"Teeme nii, et sa ei suitseta ja ei kasuta vägisõnu,
kui evangeeliumi loen."
Ja ta nõustus.
Iga peatüki lõpus lugesime temaga koos patuse palve.
Ta parandas minuga koos meelt.
Ma ütlesin talle: "Ütle neid lihtsaid sõnu koos minuga."
Muidugi käisin ma tal külas rohkem, kui 18 korda.
Kuid 18-ndal korral, kui lugesin Johannese evangeeliumit,
ütles ta ise, et vajab Jeesust.
See, mis juhtus minu silmade all, oli ülevalt sündimine.
Ta võttis Jeesuse Kristuse vastu oma isiklikuks päästjaks.
Alates sellest momendist ei suitsetanud ta enam
ega tarvitanud ka alkoholi.
Kas see pole tore!
Au meie Issandale,
et võime teenida, uskuda ja usaldada sellist Jumalat.
Elusat ja tegutsevat Jumalat,
kes tahab osaleda mitte ainult sinu hinge,
aga ka su lähedaste ja sugulaste päästmises.
Me räägime kuulekusest,
kui veel ühest võtmest mitte alla anda.
Mis iganes see ka ei oleks,
võib-olla Jumal avab sulle veel mõne asja,
mis sinu silmis pole kuigi suur.
Kallis sõber, ole kuulekas ja ütle: "Ma teen seda!"
Tee seda ja sa näed võite oma elus.
Järgmiseks võtmeks, millest tahaksin rääkida, on usk.
Usk elavasse Jumalasse!
Usk sellesse, et Jumal suudab seda!
Seal, kus lõppeb sinu jõud, võtab üle Jumala jõud.
Tehkem kõik endast olenev ja Jumal teeb ülejäänu.
See ei tähenda, et Jumal teeb meie eest kõik ära
või et meie teeme kõik.
See on Jumalaga koos toimimine.
Matteuse 9:22 ütleb:
"Aga Jeesus pöördus ja sõnas teda nähes:
"Tütar, ole julge, sinu usk on su päästnud!"
Ja naine sai terveks selsamal hetkel."
Jumal pöördus haige naise poole ja ütles: "Sinu usk aitas sind!
Sinu usk tegi sind terveks."
Kui tuleme Jumala juurde, tuleme usuga.
Usk teeb imesid.
Usk teeb meid õigel hetkel tugevaks.
Kui tahaksime kõik sinna paika jätta
ja öelda: "Pole võimalusi, šansse ja variante",
võid uskuda ja loota Jumalale.
Luuka 22:32 ütleb Jeesus:
"Aga mina olen sinu pärast Jumalat palunud, et usk ei lõpeks.
Ja kui sa ükskord pöördud, siis kinnita oma vendi!"
Meie usk võib lõppeda või nõrgeneda.
Aga kujutage ette, Jeesus ise tuleb ja palvetab meie eest,
et meie usk ei lõpeks.
Teiste sõnadega ütleb Ta: "Ma palvetan, et sa alla ei annaks.
Ma palvetan sinu eest, kallis vend või kallis õde,
et sa alla ei annaks,.
Ükskõik, mis ka ei juhtuks, ära anna alla!
Kui sa ükskord pöördud, siis kinnita ka oma vendi!"
Pange tähele - sinu laul iseendast lõpeb ükskord
ja tuleb aeg, kus sa pead hoolitsema teiste eest.
Kui sa pöördud, kinnita oma vendi.
Kallid sõbrad ,meie ümber on tuhandeid ja tuhandeid inimesi,
keda saaksime oma usus teenida.
Jumal aitab meid, et saaksime aidata teisi.
Tahan teid õnnistada ja kuulutada teile õnnistussõnu.
Ärge andke kunagi alla, mis iganes te elus ka ei juhtuks!
Jumal teeb oma tegusid.
Jumal ei anna koos sinuga alla, miks siis sina peaksid!
Sul on Jumala tõotused, kuulekus ja usk.
Sul on Jumal!
Ja selles on kõik, mis meile eluks tarvis!
Jumal õnnistagu sind!
Tõlge: Airi Kaljukivi